
PËR MIRATIMIN E LISTËS PARAPRAKE TË PRONAVE TË PALUAJTSHME PUBLIKE, SHTETËRORE, QË TRANSFEROHEN NË PRONËSI OSE NË PËRDORIM TË KOMUNËS TREBISHT TË QARKUT TË DIBRËS

Në mbështetje të nenit 100 të Kushtetutës, të neneve 2, 3 e 17 të  ligjit nr.8744, datë 22.2.2001 “Për transferimin e pronave të paluajtshme publike të shtetit, në njësitë e qeverisjes vendore”, të ndryshuar, me propozimin e Ministrit të Brendshëm, Këshilli i Ministrave

VENDOSI:

1. Miratimin e listës  paraprake të pronave të paluajtshme publike, shtetërore, që transferohen në pronësi ose në përdorim të komunës Trebisht, të qarkut të Dibrës, sipas lidhjes nr.1 e cila i bashkëlidhet këtij vendimi.
Lista paraprake, sipas kërkesave të këshillit të kësaj komune, është pjesë e listës së inventarit të pronave të paluajtshme publike, shtetërore, që janë brenda juridiksionit, territorial dhe administrativ, të komunës Trebisht, të qarkut të Dibrës, miratuar me vendimin nr.361, datë 27.3.2008 të Këshillit të Ministrave “Për miratimin e listës së inventarit të pronave të paluajtshme shtetërore në komunën Trebisht të qarkut të Dibrës”.
2. Ngarkohen Ministria e Brendshme dhe komuna Trebisht për zbatimin e këtij vendimi.
Ky vendim hyn në fuqi pas botimit në Fletoren Zyrtare.

Kryeministri
Sali Berisha

Komuna Trebisht, Dibër						Lidhja nr.1

	Numrat rendorë të pronave në listën e inventarit
	Fusha e përdorimit të pronës
	Lloji i transferimit

	1
	Prona që përdoren për realizimin e funksioneve në fushën  administrative
	Në pronësi

	2-6
	Prona që përdoren për realizimin e programeve arsimore
	Në pronësi

	7,10
	Prona që përdoren për realizimin e funksioneve në fushën e zhvillimit ekonomik
	Në pronësi

	17
	Prona që përdoren për realizimin e funksioneve në fushën e shëndetit publik
	Në pronësi

	18-23
	Varrezat publike
	Në pronësi

	123-124,128-129,134-135,140-141,145-148
	Prona që përdoren për ushtrimin e funksioneve në fushën e bujqësisë dhe të ushqimit (toka produktive)
	Në përdorim

	126,131-132,137-138,143,150-151
	Prona që përdoren për ushtrimin e funksioneve në fushën e bujqësisë dhe të ushqimit (toka joproduktive dhe kanale të treta)
	Në pronësi

	153-156
	Prona që përdoren për ushtrimin e funksioneve në fushën e ujësjellës-kanalizimeve 
	Në pronësi



